रयोको कुई की ओरिजिनल कृति
यह सब एक छोटे से गाँव में शुरू हुआ।
एक दिन कब्रिस्तान के नीचे ज़मीन में गड़गड़ाहट से दरार पड़ गई,
जिसमें से एक आदमी निकला।
उसने एक संपन्न राज्य का राजा होने का दावा किया।
उसने कहा कि एक समय की वह गौरवशाली भूमि
आज एक पागल जादूगर के हाथों
रहस्यमयी तरीके से पाताल लोक में बंदी बनी हुई है।
जो कोई भी इस जादूगर को हरा देगा,
वह उसे अपना पूरा राज्य दे देगा।
यह सब बताने के बाद, वह मिट्टी में बदल जाता है और गायब हो जाता है।
तहखाने के चटोरे
इसी तरह लड़ते रहो, सभी।
इस ड्रैगन के बाद बस कुछ ही लोग बचे हैं।
चलो!
हम पूरी तरह से तैयार हैं।
हमें कोई नहीं रोक सकता।
यह सच नहीं है।
हम भूखे हैं।
सभी आम दिनों के मुकाबले काफ़ी सुस्त पड़ गए हैं।
नक्शे पर ग़लत छपाई की वजह से भटकने से हमारा एक दिन बर्बाद हो गया।
हम एक जाल में फंस गए और तीन दिन का खाना ख़त्म हो गया।
यह मुश्किल है, पर ड्रैगन को हराने के बाद हमें थोड़ा पीछे मुड़ना चाहिए।
दाईओस!
क्या हुआ, फ़ारिन?
क्या उन्होंने तुम पर भ्रम का जादू किया है?
क्या…
क्या?
क्या मज़ाक है?
हम सब मर चुके हैं? हम बहुत गहरे तहखाने में हैं।
भा… भागो।
दाईओस!
तुम उठ गए।
ऐसा लगता है जैसे किसी जादुई मंत्र ने हमें तहखाने से बाहर निकाल दिया है,
पर सिर्फ़ फ़ारिन नहीं मिल रही।
उसे खा लिया है।
क्या?
उसके जादू ने ड्रैगन के पेट में काम नहीं किया।
ऐसा नहीं हो सकता।
वह शायद अभी भी तहखाने में है।
तो चलो उसे बचाने चलते हैं।
रुको।
सच कहूँ तो, ऐसा लगता है कि हमारे पास जो कुछ भी था वह तहखाने में ही रह गया है।
तो हमारे पास अभी कुछ भी नहीं है।
क्या कहा?
और उससे भी बुरा…
चिरूचाक्कू?
हमने अपने दल के दो साथियों को खो दिया।
इस्तीफा पत्र
यह क्या है?
ज़ाहिर है कि एक दूसरा दल पिछले कुछ समय से उन्हें आमंत्रित कर रहा था।
क्या?
तहखाने की खोज में साथियों को नियुक्त करने,
उपकरण खरीदने और खाने के इंतज़ाम में भी पैसा खर्च होता है।
हम अपने उपकरण बेच सकते हैं और सस्ते उपकरणों को
खरीदने के लिए पैसे जोड़ सकते हैं।
और खाना, दवा, ज़रूरतों और नए साथियों के लिए पैसे खर्च कर सकते हैं।
-हमारे पास पर्याप्त पैसे हैं? -बिल्कुल नहीं है।
जब तक हम यह सब करेंगे, मेरी छोटी बहन पच जाएगी।
एक इंसान है जिसने एक बार टुकड़ों में से किसी को पुनर्जीवित किया था, है ना?
क्या उन्होंने कभी किसी को मल से भी पुनर्जीवित किया है?
ऐसा तो कभी नहीं सुना।
मुझे पता है कि हमारे पास पैसों की कमी है,
पर कुछ खाने के लिए खरीद सकते हैं क्या?
हो सकता है कि हमारे खाली पेट की वजह से ही हम हार गए हों।
तो हम क्या खाएं?
सस्ते खाने के लिए हम मेन रोड पर बिस्ट्रो में जा सकते हैं,
या ज़्यादा खाने के लिए द लाफिंग वुल्फ जा सकते हैं।
अरे, पर उस पब को कैसे भूल जाएँ?
उसका सूप डम्पलिंग कितना लज़ीज़ है।
-नहीं। -क्या?
हमें तहखाने में वापस जाना होगा।
पर इस तरह…
मेरे पास एक विचार है।
-तुम दोनों दल में नहीं आओगे। -क्या?
फ़िर हम तुम्हारे उपकरण बेच देंगे और मैं अकेले तहखाने में जाऊँगा।
क्या बोल रहे हो?
तुम्हें मरने का शौक है क्या?
और इस तरह, हमें सस्ते उपकरणों के लिए अच्छे उपकरणों को नहीं बेचना पड़ेगा
और अगर मैं अकेला गया तो राक्षसों से बचते हुए सबसे निचली मंज़िल तक पहुँच जाऊँगा।
यह नामुमकिन नहीं है।
आख़िर ग़लती मेरी ही थी।
मैं तुम दोनों की जान जोखिम में नहीं डाल सकता।
मैं भी चलूँगी, चाहे कुछ भी हो जाए।
मैं फ़ारिन को बचाने के लिए कुछ भी करुँगी।
फ़ारिन मेरी भी दोस्त है।
मैं तुम्हें शिकायत का मौका नहीं दूँगी।
और मेरे शक्तिशाली जादू से तो तुम वाकिफ़ ही हो।
मेरी करामात भी मत भूलना।
दरवाज़ों को खोलने और जालों से बचने के लिए तुम्हें मेरी ज़रूरत पड़ेगी।
तुम लोग…
तुम वाक़ई में मेरे साथ चलना चाहते हो, है ना?
चाहे जितना भी ख़तरा हो?
हाँ।
हम तहखाने के अंदर ही खाने का इंतज़ाम करेंगे।
-क्या? -क्या?
तहखाने में तो हद से भी ज़्यादा राक्षस हैं।
जिसका मतलब है कि अंदर एक पूरा पर्यावरण चक्र चलता है।
मांसाहारी राक्षसों के पास खाने के लिए शाकाहारी राक्षस होंगे
और शाकाहारी राक्षस उन पौधों को खाते हैं
जो पानी, सूरज की रोशनी और मिट्टी से पोषक तत्व पाते हैं।
दूसरी तरह से समझाऊँ तो इंसानों को तहखाने में खाना मिल सकता है।
तुम्हारे कहने का मतलब है
कि हम राक्षसों को खाएंगे?
हाँ, हम राक्षसों को भी खाएंगे।
अभी बस अपने मक़सद के बारे में सोचो।
मुझे याद है वहाँ काफ़ी सारी लजीज़ दिखने वाली चीज़ें भी थीं।
नहीं, मैं किसी कीमत पर उन्हें नहीं खाऊँगी।
ऐसे बहुत से लोग हैं जो भोजन के लिए राक्षसों का शिकार करते हैं।
तुम्हारा मतलब उन मुज़रिमों से है जो ज़मीन पर वापस नहीं आ सकते?
और तो और वे फूड पॉइजनिंग की वजह से हर समय अस्पताल में भर्ती होते रहते हैं।
तुमने कहा था तुम फ़ारिन को बचाने के लिए कुछ भी करोगी।
मैंने यह नहीं कहा कि मैं राक्षसों को खाऊँगी।
हमारे पास ना वक़्त है ना ही पैसा। इसके अलावा कोई दूसरा रास्ता है क्या?
पर इसका यह मतलब नहीं कि हम कुछ भी अजीब खा लें
और फूड पॉइजनिंग की वजह से अपने मक़सद से पीछे हट जाएं।
भागो!
बचाओ हमें!
तहखाने के नौसिखिए जैसे लगते हैं।
अगर वे इस तरह के राक्षस को नहीं संभाल सकते तो वे इसके लिए तैयार नहीं हैं।
सुनो, दाईओस?
चलो इससे खाना बनाते हैं।
नहीं!
बिल्कुल भी नहीं!
सीधे मशरूम से शुरुआत करने से कोई दिक्कत तो नहीं ना?
तहखाने के फ़ूड गाइड का कहना है कि यह नए लोगों के लिए सही भोजन है।
यह मांसयुक्त है और इसका स्वाद थोड़ा फ़ीका है।
-यह कैसी किताब है? -थोड़ी कटी-फटी लग रही है।
चलो आग जलाने के लिए बड़ी जगह ढूंढते हैं।
काश हमारे पास एक या दो चीज़ें और होतीं।
यह चलने की आवाज़ तो किसी बड़े बिच्छू की है!
क्या ऐसा हो सकता है कि वह…
तहखाना होने के बावजूद भी, यहाँ बहुत से लोग आते-जाते रहते हैं,
जिससे यह साहसी लोगों और व्यापारियों के लिए घूमने का इलाक़ा बन गया है।
एक पुराना कब्रिस्तान,
जो कि एक समय एक पवित्र स्थान माना जाता था जहाँ गाँव वाले चैन से सोते थे।
पर छह साल पहले जब यह तहखाने से जुड़ा,
तो यह गांव का सबसे आकर्षक स्थान बन गया।
कहते हैं कि राक्षस तहखाने की गहराइयों से निकलते हैं।
यह स्पष्ट नहीं है कि क्या किसी निषिद्ध मंत्र ने स्थलीय जीवों को बदल दिया
या उन्हें राक्षसों की दुनिया से बुलाया गया था।
पर उन सभी की शक्ल अजीब होती है
और वे इंसानों पर ऐसे हमला करते हैं मानो वे इंसानों से किसी को बचा रहे हों।
लेकिन यह हमारे पास एकमात्र सबूत जैसा है
कि उस शापित, पूर्व समृद्ध राजधानी का वाक़ई में अस्तित्व है।
इसे क्रेफ़िश की तरह मत मारो।
इस तरह से पकड़ने से यह क्रेफ़िश से ज़्यादा आसानी से पकड़ में आ जाता है।
सुनो।
तुम काफ़ी दिनों से राक्षसों को खाने का मौका तलाश रहे हो, है ना?
पर इसका यह मतलब नहीं कि मैं अपनी बहन को नहीं बचाऊँगा।
अच्छा, ठीक है।
मैंने तुम्हें यह यह कभी नहीं बताया पर मुझे राक्षस पसंद हैं।
उनकी शक्ल-सूरत और रोने से लेकर उनकी पारिस्थितिकी तक हर चीज़।
मैं जल्द ही उनका स्वाद चखना चाहता हूँ।
इसका दिमाग ख़राब है।
तुम्हें नहीं लगता कि हमें यह सब कम भीड़-भाड़ वाली जगह में करना चाहिए था?
पानी के लिए इधर-उधर जाना मुश्किल है।
तो हम इन्हें कैसे खाएंगे?
चलो इसे पारम्परिक तरीक़े से पकाएँ।
क्या हुआ?
ऊपर से काटना आसान है, लेकिन किनारे काटने पर कुछ फँस रहा है।
जब हम मशरूम जैसे राक्षसों से लड़ते हैं,
तो तिरछे या आड़े से काटना कम प्रभावी हो सकता है।
यह जानकर अच्छा लगा।
इसको काटने के बाद तो यह भोजन जैसा दिखता है।
मुझे तो नहीं लगता।
हे, रुको!
हम इसे ऐसे ही खाएंगे? ज़हर नहीं निकालेंगे क्या?
इस बिच्छू का ज़हर खाने से कुछ नहीं होगा।
सच में?
किताब में यही लिखा है, इसलिए मैं यह देखना चाहता हूँ।
छी, छी!
कहा था, ना।
रुक जाओ।
बिच्छू का हॉट पॉट, हाँ?
पर इस विधि में कुछ कमी है।
तुम कौन हो?
जब इस राक्षस को खाते हैं,
तो हमें इसके पंजे, सिर और पैर काट देने चाहिए।
पूंछ खाने से पेट ख़राब हो सकता है।
किताब में लिखा है कि इससे कुछ नहीं होगा।
यूँ कहें कि इसका स्वाद ही ख़राब होता है।
और साथ ही इसका शरीर भी काटना चाहिए।
यह ज़्यादा आसानी से पक जाएगा और इसके रस से स्वादिष्ट शोरबा बन जाएगा।
खाने में भी आसान।
और इसके अंदरूनी अंगों को बाहर निकाल दो।
यह बहुत ही कड़वे होते हैं और बहुत ही ख़राब लगते हैं।
जहाँ तक चलने वाले मशरूम की बात करें,
तो नीचे का हिस्सा और पैरों से तीन सेंटीमीटर ऊपर तक अलग करके फेंक दो।
पैर स्वादिष्ट हैं, उन्हें मत फेंको।
पैर स्वादिष्ट होते हैं?
हाँ, उनमें एक अच्छी, ख़ास महक है, ना?
पैरों की महक, क्या?
पकाने का बर्तन बहुत छोटा है।
मैं अपना लेकर आता हूँ।
तुम सच में तैयार हो।
ऐसा लगता है जैसे कुछ कमी रह गई है।
यह लो।
रुको, मैं किसी भी कीमत पर इसे नहीं खाऊँगी।
-मारूशिरु? -कभी भी नहीं।
यह एक कब्रिस्तान है।
भले ही मुझे राक्षसों से कोई दिक्कत न हो,
पर जड़ वाले पौधों को खाने का तो सवाल ही नहीं उठता।
इसे ऐसे ही नहीं खा सकते क्या?
-मारूशिरु! -और तुम हो कौन?
-ऊपर देखो! -क्या?
स्लाइम!
अरे, यह तो मेरे पूरे चेहरे पर फ़ैल रहा है।
अरे नहीं, मैं कोई मंत्र नहीं बोल पा रही हूँ।
मेरी पहली मौत एक स्लाइम से हुई थी।
-तुम ठीक हो? -हाँ।
पर यह मेरी नाक में घुस गई है।
छींक दो उसे।
तुमने एक चाकू से उस स्लाइम को हटा दिया?
अगर तुम्हें इसकी बनावट का पता हो तो इससे निपटना बहुत आसान है।
वे अनाकार दिख सकते हैं
पर उनकी आकृति असल में इंसानों की तुलना में ज़्यादा संरचित है।
यह एक स्लाइम का अंदरूनी भाग है।
मनुष्यों की तुलना में इनका पेट पलटा हुआ होता है
और अपने अंदरूनी अंगों और सिर को पाचन के तरल पदार्थों से ढंक लेता है।
यह अपने शिकार की सांस को महसूस कर लेता है और फ़िर हमला करता है।
इसलिए जो तेज़ आवाज़ में चिल्लाते हैं उनका यह आसानी से शिकार करता है।
इसे इस तरह नहीं खा सकते,
इसलिए इसमें नींबू का रस मिलाकर इसे गर्म पानी में अच्छी तरह धोते हैं।
उसके बाद इसे अच्छी तरह से पोंछकर
नमक में रगड़कर धुप में सुखा लेते हैं।
इससे एक स्वादिष्ट पकवान बनता है।
अगर मुमकिन हो, तो इसे दो हफ़्ते तक भूखे रहने देने से और भी अच्छा है।
इसे सुखाने में भी वक़्त लगता है।
यह एक पोर्टेबल स्लाइम सुखाने की जाली है जिसे मैंने खुद बनाया है।
इसे इस तरह से बीच में रखो
और बस कुछ समय बाद यह सूख जाएगा।
इसे तैयार होने में काफ़ी वक़्त लगता है,
पर बाद में यह इस तरह का हो जाता है।
आज यह वाला इस्तेमाल करते हैं।
-पर यह तो एक स्वादिष्ट पकवान है ना? -कोई बात नहीं।
मैंने दस सालों से भी ज़्यादा समय तक इस तहखाने में राक्षसी भोजन पर शोध किया है।
राक्षसी व्यंजनों में किसी की दिलचस्पी देखकर मुझे बहुत ख़ुशी होती है।
दस साल?
क्या तहखाना इतना पुराना है?
अच्छा, अब बैठ जाओ।
यह तैयार है।
विशाल बिच्छू और चलते हुए मशरूम का हॉट पॉट
उबले हुए बड़े बिच्छू लाल हो जाते हैं क्या?
इसे सामने से देखना बहुत अलग है।
कितनी अच्छी खुशबू आ रही है।
पकाए जाने पर मांस सिकुड़ जाता है,
इसलिए यह आसानी से निकल जाता है।
सही कह रहे हो।
यह बहुत स्वादिष्ट है!
लजीज़ है ना?
इसे आपने बहुत ही लजीज़ तरीके से बनाया है।
है ना, सच में?
बहुत बढ़िया है! मेरे पास शब्द नहीं है!
हाँ, वाक़ई में ना?!
मुझे भी थोड़ा दो!
यह क्या है?
सूखे हुए स्लाइम का अंदरूनी हिस्सा।
यह अच्छा है!
तो इस तरह से स्लाइम को खाते हैं?
फलों के रस में भिगोने से भी इसका स्वाद अच्छा लगता है।
और इन पेड़ों की जड़ें बहुत ही अच्छी और मुलायम हैं।
यह जड़ें नहीं हैं।
यह पेड़ के तने हैं जो तहखाने में उल्टी दिशा में उगते हैं।
यह काई भी कितनी मुलायम और स्वादिष्ट है।
क्या यह भी तहखाने में उगती है?
यह बस सामान्य काई है जो नमी वाले इलाकों में पाई जाती है।
यकीन नहीं होता कि इस तहखाने में इतना कुछ है।
मेरा पेट भर गया।
अभी तक तुम्हारा नाम नहीं पता चला।
मेरा नाम सेन्शि है।
द्वारविश में इसका मतलब है "खोज करने वाला।"
मेरा नाम दाईओस है।
वह मारूशिरु, जादूगरनी है, और वह है चिरूचाक्कू, ताला खोलने वाला।
लगता है तुम किसी मिशन पर हो।
हाँ, सही कहा।
नीचे हमारे एक साथी को किसी राक्षस ने खा लिया है।
उसके पचने से पहले हमें उसे बचाना है।
राक्षस? कैसा राक्षस?
लाल चमड़ी वाला ड्रैगन।
लाल चमड़ी?
रेड ड्रैगन?
अपने विशाल शरीर की वजह से
वे सारा दिन सोते रहते हैं।
दूसरे राक्षसों की तुलना में वह अपना खाना धीरे-धीरे पचाते हैं।
उम्मीद तो यही है।
क्या तुम…
क्या तुम मुझे अपने साथ आने दोगे?
तुम ज़रूर आ सकते हो।
हमारी बहुत मदद हो जाएगी।
सच में?
-शुक्रिया। -तुम्हारा शुक्रिया।
मैंने बरसों से रेड ड्रैगन को पकाने के सपने देखे हैं।
रेड ड्रैगन।
शायद मुझे उसका स्टेक या बर्गर बनाना चाहिए।
शाबू-शाबू भी सही रहेगा।
नहीं, अंडे होते तो ड्रैगन और एग बाउल सही रहता।
क्या उसे खाना सही रहेगा?
यह सबके दिमाग़ में था, पर किसी ने कुछ कहा नहीं।
तहखाने की दूसरी मंज़िल।
तहखाने की पहली मंज़िल वाले कब्रिस्तान से अलग,
एक अलग सा नज़ारा उनके सामने आ जाता है।
वैज्ञानिकों का मानना है,
कि यह उस सोने के क़िले का शिखर है, जो नीचे गहराई में बसा हुआ है।
मैं हमेशा इसके बारे में सोचता हूँ,
कि यह पेड़ इतने ऊँचे होने पर भी ज़मीन से बाहर क्यों नहीं निकलते हैं?
एक श्राप ने इस तहखाने को बनाया है।
तुम ठीक हो, मारूशिरु?
बस इस पुल की दरार में फिसल गई।
हम काफ़ी दूर तक चल चुके हैं।
तुम थक गई होगी।
चलो तंबू गाड़ने की जगह ढूंढते हैं, और आज के लिए रुकते हैं।
हमने इस खोखले पेड़ में पहले भी एक रात बिताई थी, है ना?
हाँ, बिल्कुल।
सुअर के मांस का सूप बनाने की कोशिश में मैंने ख़ुद को जला लिया था।
सूप…
तुम्हें भूख लगी है?
आज दोपहर के भोजन से मेरे पास बिच्छू का थोड़ा सूप बचा है।
मुझे नहीं चाहिए।
ठीक है, फ़िर।
चलो रात के खाने के लिए राक्षस का शिकार करें।
हे, भगवान।
-तुम्हारा क्या मन है? -क्या?
तुम्हारी इच्छा को पूरा करने की मैं पूरी कोशिश करूँगा।
तुम ऐसा कह रहे हो, लेकिन…
हम राक्षसों को खाएंगे, है ना?
मुझे किसी भी चीज़ से तब तक कोई दिक्कत नहीं है जब तक वह खाने लायक हो।
यहाँ किस तरह के राक्षस रहते हैं?
चलो देखते हैं…
बिग बैट्स और जाएंट रैट्स।
मुझे कुछ भी घिनौना नहीं चाहिए।
जंगल के भूत।
अर्ध-मानव तो बिल्कुल नहीं।
और ज़िंदा कवच।
धातु?
क्या इससे बेहतर कुछ नहीं है, जैसे पक्षी या पेड़ के फल?
एक ऐसा इंसान हमेशा होता है
जो कुछ भी खाने के लिए राज़ी होने के बाद भी सबके लिए मना कर देता है।
मुझे नहीं लगता मैं ज़्यादा कुछ मांग रही हूँ।
ये मामूली से राक्षस हैं, जो इंसानों पर हमला नहीं करते हैं,
इसलिए उन्हें ज़्यादा तैयारी की ज़रूरत होगी।
मुफ़्त में खाना नहीं मिलता है।
माफ़ करना, यह सच है।
लेकिन शायद,
हम दोपहर के खाने में मांस खा रहे किसी राक्षस को पकड़ सकते हैं।
चलो इसे मज़े से करते हैं।
मुझे यह ठीक नहीं लग रहा।
वैसे तो, इस मौसम में खूब फ़ल आते हैं।
सच में?
हाँ।
देखा? मैं जानती थी कि यह आदमखोर पौधों का फल होगा।
तुम ग़लत हो, मारूशिरु।
आदमखोर पौधे केवल मामूली नाम हैं।
जैसे, वह फूल बारासेलिया है।
यह ज़्यादातर राक्षसी पगडंडियों पर उगता है
और मकड़ी के जाले जैसा लिसलिसा पदार्थ निकालता है।
जब कोई प्राणी उस लिसलिसे पदार्थ को छूता है, तो वह उसे अंदर खींच लेता है।
यह चलने वाली चीज़ों को चारों ओर से लपेटता है, पर उन्हें पचाता नहीं।
बस उन्हें खाद में बदल देता है।
लेकिन यह कभी-कभी पोषक तत्वों के लिए इंसानों को इस्तेमाल करते हैं, है ना?
आमतौर पर जो सब्जियाँ हम खाते हैं,
वह मरे हुए अवशेषों और जानवरों के गोबर से ही आता है।
बात तो ग़लत नहीं है, पर…
ठीक है।
यह अभी भी तहखाने की केवल दूसरी मंज़िल है।
अगर यहाँ कोई लाश लुढ़कती तो किसी को पता चल जाता।
लाशें निकालने के लिए उनके पास लोग हैं,
और ऐसी जगह पर किसी को कोई राक्षस नहीं खाएगा।
तुम्हें ऐसा लगता है?
मुझे नहीं लगता हम उन्हें चुपके से तोड़ सकते हैं।
हमें लड़ना होगा।
रास्ता छोड़ो।
मैं एक ही बार में उनसे छुटकारा पा लूँगी।
एस्पेराये एप्टामे रेफेरुमुस।
एलेमांदुरस प्रोजू।
नेकसांता आस्लाम।
बंद करो, पागल!
क्यों?
क्या तुम चाहती हो यह फ़ल भी तुम्हारे जादू के जाल में आ जाए?
उतना ही लो जितना खाओगी, यही तो नियम है।
यह बहस करने का वक़्त नहीं है!
नहीं, मुझे जाने दो!
वे इंसानों को पचा नहीं सकते?
लेकिन उन्हें खा ज़रूर रहे हैं!
क्या? हालाँकि, उनमें से कुछ चीज़ों को पचा ज़रूर सकते हैं।
पौधों की जाति पर निर्भर करता है।
जिसने तुम्हें कब्ज़े में रख रखा है,
वह एक प्रकार का परजीवी है, जो आपकी त्वचा के अंदर बीज बोता है।
यह तो सबसे बुरी वाली प्रजाति है!
ज़्यादा हिलो-डुलो मत, मारूशिरु।
पौधों वाले राक्षसों के ख़ास तौर पर कई अंग होते हैं।
एक-एक करके उनसे लड़ने में बहुत वक़्त लगेगा।
तलवारों के लिए, केवल एक ही बढ़िया जगह है।
जड़…
ओह…
तुम ठीक हो?
हाँ, शुक्रिया दाईओस।
-वह कैसा था? -क्या?
यह शैडोटेल है, जो एक पौधों वाला परजीवी है, जो ज़िंदा लोगों की
खाल के अंदर बीज छोड़ देता है।
बारासेलिया से अलग, जो हड्डियों को तोड़ने के लिए काफ़ी मज़बूत होते हैं,
शैडोटेल को अपने शिकार को बिना मारे पकड़ना होता है।
एक नाज़ुक संतुलन का इस्तेमाल करके,
यह अपने शिकार को बेचैन किए बिना रोकता है।
लगता है यह वाक़ई अच्छा लगेगा। तुम्हें कैसा महसूस हुआ?
मैंने उसे फ़िर से नाराज़ कर दिया।
तुमने कुछ ज़्यादा ही बोल दिया।
सबसे पहले, इसे थोड़ी देर भाप में पकाओ।
फ़िर तने के चारों ओर गोलाई में काटो।
इसे थोड़ा मोड़ कर खींचो तो बीज बाहर निकल आएगा।
-बहुत बढ़िया। -छिलका निकालो,
इसकी परत को नरम करने के लिए उसे पीटो,
और कड़ाही को इससे ढंक दो।
कच्चे फ़ल को पीसकर उसमें स्लाइम और थोड़ा बिच्छू का सूप मिलाकर
गाढ़ा होने तक मिलाओ।
जब यह एकसार हो जाए, तो इसमें बचा हुआ बिच्छू का सूप
और पेड़ के फ़ल के टुकड़े डाल दो।
थोड़ा सा मिलाकर इसे तवे में ड़ाल लो।
इसे थोड़ा और पकाओ।
मैं देखना चाहता हूँ कि क्या हम इसे ज़मीन पर उगा सकते हैं।
बेशक, नहीं उगा सकते।
नहीं!
जब यह उबलने लगे, तो इसमें बाकी बचे फ़ल भी मिला दो।
ठीक है।
यह तैयार हो गया है।
आदमखोर पौधे का फ्रूट टार्ट
टार्ट?
कम से कम, दिखता तो ऐसा ही है।
ऊपरी परत सिर्फ़ एक नॉन-स्टिक कोटिंग है। इसे छोड़ सकते हो।
इसका स्वाद तो नमकीन है। मुझे लगा नहीं था कि यह ऐसा होगा।
हाँ, यह शानदार है।
तुम भी खाओ, मारूशिरु। तुम्हें शायद पसंद आएगा।
इंसानों को खाने वाला पौधा तो इसमें नहीं है, क्यों?
नहीं, अगर हमने उन पौधों से जिलेटिन लेकर इस्तेमाल किया होता,
तो यह और बेहतर बनता।
स्लाइम अच्छी तरह से जमा नहीं।
यह स्वादिष्ट है।
खाद वाले पौधों का फ़ल ताज़ा और मीठा है।
पाचन प्रक्रिया वाले पौधे ज़्यादा ठोस और पौष्टिक हैं।
पर क्या यह बढ़िया होगा।
क्या इसका यह मतलब नहीं कि उन्हें और जानवर खा जाते हैं?
यह सारे फ़ल जो वे बनाते हैं, छीन लिए जाते हैं।
मांसाहारी पौधा इसी तरह काम करता है।
वे पोषण के लिए शिकार को पकड़ने के लिए उनका इस्तेमाल करते हैं।
अच्छा, तो ऐसा है।
मुझे लगता है कि इनकी यह मिठास इनकी चालों में से एक है।
अब मैं समझी।
मुझे बहुत ख़ुशी है कि तुम दिलचस्पी ले रही हो।
चुप रहो!
हम उस लाश का क्या करेंगे?
हमारे पास शहर वापस जाने का समय नहीं है।
तुम चाहते हो कि मैं इसे जादू से पुनर्जीवित कर दूँ?
नहीं, शायद यह काम न करे।
अगर हम इसे खुले में छोड़ देंगे तो शायद कोई इसे ले जाए।
हाँ।
चलो इसे सामने रख दो।
मैंने ऐसा फाँसी वाली जगहों पर देखा है।
मारूशिरु को उस रात बुरा सपना आया।
तहखाने का खाना।
खाओ या किसी का खाना बन जाओ।
वहाँ कोई क्रम नहीं है।
ज़िंदा लोगों के लिए खाना खा पाना एक सौभाग्य है।
तहखाने का भोजन।
ओह, तहखाने का भोजन।
तहखाने के चटोरे
संवाद अनुवादक: सुप्रिया विश्वास